Várdomb  község Képviselő-testülete

Szám:9-14/2011.

J e g y z ő k ö n y v

Készült: Várdomb község Képviselő-testülete 2011. június 1-én, a Községházán megtartott    rendkívüli Képviselő-testületi üléséről.

Az ülés kezdete: 18 óra 

Jelen vannak: Simon Csaba polgármester



Boros Tiborné, Csillag József, Kovács Ferenc, 

Vadász Tibor, Vári József, képviselő-testületi tagok.



Tanácskozási joggal megjelent: Takaró Jánosné körjegyző

Simon Csaba polgármester üdvözli a megjelenteket, megállapítja, hogy a 6 fő képviselő-testületi tagból 6 fő jelen van, az ülés határozatképes, így az ülést megnyitja. Ismertette a rendkívüli testületi ülés  okát, melynek összehívása telefonon történt, a képviselők a tájékoztatást tudomásul vették. 

N a p i r e n d : 

1./ Az  önkormányzat  részére traktor megvásárlása.  

     Előadó:Simon Csaba  polgármester

A polgármester szóbeli előterjesztéssel is kiegészítette,  tájékoztatta a képviselőket, az írásban kiküldött előterjesztéséről, a traktor megvásárlásáról.

Tengelic község önkormányzatánál nyílott lehetőség a jármű megvásárlására, és a polgármester megtekintette, és megfelelőnek tartja a traktort az önkormányzati feladatok  ellátásnak kisegítésére. 

A képviselők egyhangúlag egyet értettek a traktor megvásárlásával, mert szükség van egy ilyen munkát segítő eszközre a  települési köztisztasági feladatok ellátásában
Kérdés és hozzászólás nem hangzott el, a  polgármester javaslatára 6 igen szavazattal, ellenszavazat nélkül az alábbi határozatot hozta:

37/2011./VI.1./számú határozat
Várdomb község Önkormányzata Képviselő-testülete úgy határozott, hogy megvásárolja Tengelic község Önkormányzattól a T 16-os típusú traktort, a kölcsönösen kialkudott   150.000.-Ft azaz egyszáz-ötvenezer forint, mely az ÁFA-t is tartalmazza.
Felhatalmazza a polgármestert, az adásvétel lebonyolításával kapcsolatos okmányok aláírására, és megbízza az adásvétellel kapcsolatos feladatok lebonyolításával.  






Felelős: Simon Csaba polgármester

                                                           Határidő: azonnal     


Más téma és bejelentés nem hangzott el, a polgármester az ülést 18 óra 30-kor bezárta.

          





Kmf.

Simon Csaba 





           Takaró Jánosné

polgármester






      körjegyző

